Referat af bestyrelsesmøde 8/4-21

Deltagere: Morten Grøftehauge, Malene Pedersen, Andrea Skyggebjerg, Dan Eriksen, Bolette Hilbert, Kamilla Bonnez, Charlotte Borg Beck (ref)

Fraværende: Laura Christoffersen

1. Nyt fra FU/Morten

- økonomi. Der er overvejelser omkring revisorskift. 2020 var et træls år blandt andet pga corona. Budgettet er “vendt om” fra i år, dvs regningerne er bogført de måneder, hvor de skal betales. Der mangler efter første kvartal 95.000. Primært manglende indtægter på undervisning og stævner.

Der er øgede udgifter til tømning af container og wrap.

Vi har søgt om udsættelse af A-skat.

Der er søgt alle tre gange DIF/DGI’s corona pulje har været åben. Vi har foreløbig fået ca 35.000,-, hvilket er ca 21.000,- mindre end vi har søgt, de første to gange. Her i tredje omgang har vi søgt dækning af tab på i alt 178.691,-

Vi mangler fortsat at søge ved erhvervsministeriet.

- kommende stævne - der er planlagt stævne 15+16/5. Forslag om klubmesterskab (udsat fra november 2020) den 5/6 og elevstævne den 6/6.

- arbejdsdag den 17/4-21. Der skal trækkes nye snore på folden, og genetableres strøm. Morten kontakter Tarup Gl Præstegård, så vi kan komme ind i skuret, hvor strømmen løber ud fra.

Desuden skal elevfolden laves, og der skal males spring.

1. Hvordan får vi fat i frivillige. Vi håber, at få kontakter på arbejdsdagen. Vi drøftede ved sidste bestyrelsesmøde, at lægge små beskrivelser ud på FB omkring de forskellige udvalg.
2. Generalforsamling - planlægges
3. Nyt fra udvalg

- junior udvalg - ridelejr. Der blev meldt udsolgt efter 1,5 time.

Drøftelse af mulighederne for pinsearrangement eller ture i skoven (22+23/5) Begge dage fra 9-12 incl en juice og et pølsehorn. Aldersgruppe 3-9 år så der er et tilbud til de børn, der endnu ikke kan deltage i ridelejr. Pris 400,- for begge dage. Vores udfordring er organiseringen,og de opgaver, der er forbundet dermed. Måske en ekstra sommerridelejr, således at de to ridelejr bliver aldersopdelt.

Der planlægges sommerridelejr (uge 26) med snarlig tilmelding. Der skal så indbetales depositum nu. Prisen fastsættes senere alt efter om det bliver med eller uden overnatning (jvf corona situationen).

- materialeudvalg - deltager i arbejdsdagen. Påmindelse om at bruge “bogen/FB gruppen”, når der opstår småreparationer.

- sponsorudvalg - ingen deltagere i mødet.

- stævneudvalg - Astrid overtager opgaverne efter Kamilla. Andrea assisterer. Der laves overdragelse ved næste stævne.

- cafeteriaudvalg - ingen deltagere.

1. Evt. Morten er blevet kontaktet vedr en kemisk APV. Det takker vi ja til.

DSI arbejder på leasing af traktor.

Nogen har oprettet en falsk mailadresse: formand@fyensrideklub.dk med afsender navn Charlotte Borg Beck. Der er derfra sendt en mail til FU idag, med ønske om st betale en regning. Der er IKKE betalt noget. Sagen er meldt til politiet.

Kommentarer til referatet senest den 16/4-21.